Skutvik oppvekstsenter

Skutvik oppvekstsenter, tidligere Skutvik skole, er et oppvekstsenter på Steinsland, en kilometer nordøst for Skutvik, i Hamarøy kommune i Nordland. Skolen har 11 elever (2013-14), og enhetslederen er Dag Winsjansen (per 2014).

Skolebygget ble oppført i 1952, etter at undervisningen tidligere hadde foregått på ungdomshuset på Steinsland. I 2012 ble skolen truet med nedleggelse, men den store motstanden blant lokalbefolkningen førte til at kommunestyret i stedet stemte for å omgjøre skolen til oppvekstsenter, og at den dermed mistet elevene i klassetrinnene 4.-7.Avisa Nordland 18. januar 2012, Vil legge ned to Hamarøy-skoler. Besøkt 6. juli 2014.Avisa Nordland 20. februar 2012, Legger ned skoleklasser. Besøkt 6. juli 2014. 

Etter vedtaket i 2012 fikk Utdanningsdirektoratet inn en søknad om å godkjenne oppstarten av en Montessoriskole for 1.-10.-klasse på Skutvik og Hamarøy kommune ble bedt om å selge skolebygget.Avisa Nordland 16. november 2012, Ønsker å kjøpe skole for bare én krone. Besøkt 6. juli 2014. Søknadene ble avslått i desember 2012.Avisa Nordland 13. desember 2012, Nei til Montessori-skole på Skutvik. Besøkt 6. juli 2014. I desember 2015 ble skolebygget solgt til Hamarøy Montessoriforening. Den kommunale skolen vil bli nedlagt fra høsten 2016, da skolen blir omgjort til Montessoriskole for elever fra 1. til 4. klasse.Fremover 15. desember 2015, ...Nå selges skolen for én krone (krever abonnement). Besøkt 15. desember 2015.

Referanser

Eksterne lenker
 Hamarøy kommune

Kategori:Barneskoler i Nordland
Kategori:Skoler i Hamarøy